**მოწვევა კონტრაქტორის შერჩევის პროცესში მონაწილეობის მიღების მიზნით**

* **მომსახურების საგანი - დაბინძურებისაგან დაცვის მიზნით მდ. კაზრეთულას ბეტონის მილში მოთავსება და კარიერული წყლის შემკრები დამბის რეაბილიტაცია**
* **მონაწილე კომპანიის იურიდიული სტატუსის დასადგენად საჭირო დოკუმენტაციის**

**წარმოდგენის ბოლო ვადა: 08.01.2018**

* **კომერციული წინადადებების მიღების ბოლო ვადა: 19.01.2018**
* **პოტენციური პრეტენდენტების გამოვლენის ბოლო ვადა: 31.01.2018**
1. **ორგანიზატორი: Rich Metals Group**
2. **სამუშაოების შესრულების ადგილი : ბოლნისის რაიონი, დაბა კაზრეთი**
3. კონტრაქტორების შერჩევის პროცესში მონაწილე კომპანიები ადასტურებენ თავიანთ თანხმობას ქვემოთ ჩამოთვლილი პირობებით თანამშრომლობაზე და გამოთქვამენ მზადყოფნას, რომ უზრუნველყოფენ სამუშაოთა შესრულებას წარმოდგენილი კომერციული წინადადებისა და დოკუმენტების მიხედვით. შესაძლებელია ამ დოკუმენტში წარმოდგენილი ინფორმაციის მეტად დეტალიზირება და დაზუსტება ორგანიზატორის მიერ.
4. პროცესში მონაწილეობის მსურველმა კომპანიამ უნდა წარმოადგინოს შემდეგი დოკუმენტაცია:

1-ლი პაკეტი: ინფორმაცია მონაწილე კომპანიის იურიდიული სტატუსისა და ანალოგიურ პროექტებში მონაწილეობის გამოცდილების შესახებ (დანართი # 2)

პირველ ეტაპის შემდგომ შერჩეულ მონაწილეებს მიეწოდებათ პროექტები, რის შემდეგაც კომპანიებმა უნდა წარმოადგინონ მე-2 პაკეტი: –კომერციული წინადადება

1. **მონაწილემ უნდა წარმოადგინოს კომერციული წინადადება შემდეგი პირობების გათვალსიწინებით:**
* **კომერციული წინადადება:**
* **ენა : ქართული, რუსული**
* **შემოთავაზებული ფასი**
* **კომერციულ წინადადებაში წარმოდგენილი ფასები ფიქსირებული უნდა იყოს ხელშეკრულების მოქმედების განმავლობაში.**
* **პრეტენდენტის მიერ წარმოდგენილი კომერციული წინადადება თანმხლები დოკუმენტაციით უნდა იყოს ხელმოწერილი და ბეჭედდასმული უფლებამოსილი პირის მიერ.**
* **პრეტენდენტი უფლებამოსილია წინადადება წარმოადგინოს როგორც ყველა ლოტზე, ისე ცალკეულ მათგანზე.**
* **კომერციული წინადადება, რომელიც არ აკმაყოფილებს აღნიშნულ მოთხოვნებს, არ იქნება განხილული.**
* **კომპანია იტოვებს უფლებას ხელშეკრულებები გააფორმოს ცალ-ცალკე ლოტებში წარმოდგენილ მომსახურებაზე.**

**კომერციული წინადადება უნდა მოიცავდეს შემდეგი სახის ინფორმაციას:**

* **გადახდის პირობები (სასურველია გადახდა განხორციელდეს მოსმახურების შესრულების შემდეგ (45-60 დღიანი კონსიგნაცია);**
* **მომსახურების ღირებულება ლოტების მიხედვით;**
* **დაინტერესებულმა პირებმა შეიძლება წარმოადგინონ კომერციული წინადადება სამივე ლოტზე ერთდოულად ან რომელიმე მათგანზე ცალკე.**

**კომერციული წინადადებები ძალაში იქნება კონტრაქტორის შერჩევის პროცესის დასრულებამდე. აღნიშნული პროცესი დასრულებულად ჩაითვლება მას შემდეგ, რაც ხელშეკრულებები გაფორმდება მხარეებს შორის.**

1. მონაწილე კომპანიის კომერციული წინადადება განხილული იქნება, როგორც საფუძველი კონტრაქტორის შერჩევის პროცესში პოტენციური პრეტენდენტის გამოვლენისათვის.
2. **ანტიკორუფციული პირობები:** პოტენციური პრეტენდენტი, ხელშეკრულების გაფორმების შემთხვევაში ვალდებულია დაემორჩიულოს ანტიკორუფციულ პირობებს, რომლებიც წარმოდგენილია დანართში #1
3. **კომერციული წინადადების ჩაბარების პირობები:** ყველა კომერციული წინადადება წარმოდგენილი უნდა იყოს ორგანიზატორის მისამართზე : ქალაქი თბილისი, მ.ალექსიძის ქუჩა #1, შესახვევი #3. წინადადება წარმოდგენილი უნდა იყოს დალუქული კონვერტით (გარდა მონაწილის იურიდიული სტატუსისა და ავტო პარკის მახასიათებლების დასადგენად საჭირო დოკუმენტაციისა)

კომერიცული წინადადებები შესაძლებელია ასევე წარმოდგენილ იქნეს შემდეგ ელექტრონულ მისამართებზე:

 TO-  LPirveli@richmetalsgroup.com

 CC- ALitvinenko@richmetalsgroup.com

 ZDzagnidze@richmetalsgroup.com

**საკონტაქტო ინფორმაცია:**

**მატერიალურ-ტექნიკური უზრუნველყოფის დეპარტამენტი:**

**დირექტორი:**

**ანდრეი ლიტვინენკო**

**Т +995 591 073 110.**

**მოადგილე:**

**ზურა ძაგნიძე**

**Т +995 577 992 212.**

**მდივანი:**

**ლილე პირველი**

**Т +995 579 552 051.**

1. **ხარჯები.** მონაწილე იღებს პასუხისმგებლობას ყველა ხარჯზე, რომელიც დაკავშირებულია წინადადებებისა და შესაბამისი დოკუმენტაციის მომზადებასა და წარდგენასთან და ორგანიზატორი არცერთ შემთხვევაში არ არის პასუხისმგებელი ამ ხარჯებზე, მიუხედავად შერჩევის შედეგებისა.
2. **საუკეთესო წინადადების შერჩევის კრიტერიუმები:**

მონაწილეთა წინადადებების შერჩევა ხდება შემდეგი კრიტერიუმების გათვალისწინებით:

* ფასი;
* გადახდის პირობები;
* აღნიშნულ სფეროში კომპანიის გამოცდილება და მისი რეპუტაცია ბაზარზე;
* **Rich Metals Group-**ის შიდა ნორმატიულ დოკუმენტებთან და პოლიტიკასთან შესაბამისობა;
* მოთხოვნილი ხარისხით უზრუნველყოფა, პარტნიორობის საფუძველზე გრძელვადიანი თანამშრომლობის შესაძლებლობა;
1. კონტრაქტორის შერჩევის პროცესის ორგანიზატორის უფლებები და მოვალეობები: ორგანიზატორი უფლებამოსილია დაადგინოს დამატებითი მოთხოვნები მონაწილეთა მიმართ. იმ შემთხვევაში, თუკი კომერციულ წინადადებაში წარმოდგენილი იქნება არასათანადო ან არასანდო ინფორმაცია, ორგანიზატორი იტოვებს უფლებას, გამორიცხოს ისინი შერჩევის პროცესიდან ნებისმიერ ეტაპზე. კომერციული წინადადებების განხილვის შემდეგ, ორგანიზატორი ოფიციალური წერილით აცნობებს პოტენციურ პრეტენდენტებს, ხელშეკრულების გაფორმების მიზნით მომავალ მოლაპარაკებებზე დაინტერესების შესახებ. ორგანიზატორი იტოვებს უფლებას, არ გააკეთოს კომენტარი შუალედური თუ საბოლოო გადაწყვეტილების შესახებ. კომერციული წინადადებების ჩაბარების ბოლო ვადამდე, არაუგვიანეს 3 დღისა, ორგანიზატორი უფლებამოსილია შეიტანოს გარკვეული ცვლილებები კონტრაქტორის შერჩევის პროცედურაში და წერილობით აცნობოს ამ ცვლილებების შესახებ ყველა მონაწილეს.
2. შედეგების გადახედვა: თუკი, თანამშრომლობის პერიოდში, რაიმე მიზეზის გამო, კონტრაქტორი ვერ შეძლებს განახორციელოს მომსახურება,რომელსაც ითვალისწინებდა მისი კომერციული წინადადება, მაშინ, ორგანიზატორს ექნება უფლება, ცალმხრივად შეწყვიტოს ან შეაჩეროს ხელშეკრულების მოქმედება და შესაბამისი მომსახურების განხორციელების უფლება გადასცეს სხვა მონაწილე კომპანიას, კონტარქტორის შერჩევის დამატებითი პროცედურების ჩატარების გარეშე.
3. დანართების ჩამონათვალი:

დანართი № 1 - ანტიკორუფციული პირობები

დანართი № 2 - მონაწილე კომპანიის იურიდიული სტატუსის დასადგენად საჭირო დოკუმენტაცია

**დანართი № 1**

**ანტიკორუფციული პირობები**

მხარეები თანხმდებიან, რომ წინამდებარე ხელშეკრულებით გათვალისწინებული მოვალეობების შესრულების დროს, მხარეები, მათთან აფილირებული პირები, თანამშრომლები ან/და მათი შუამავლები პირდაპირ ან ირიბად არ მიიღებენ, არ გადაიხდიან, არ შესთავაზებენ გადახდას და არ მისცემენ რაიმე სახის ფულადი სახსრებისა ან ფასეულობების გადახდის უფლებას ნებისმიერ პირებზე, აღნიშნული პირების მიერ გადაწყვეტილების მიღებაზე ან მოქმედებაზე გავლენის მოსახდენად ნებისმიერი სახის არაკანონიერი უპირატესობის მოსაპოვებლად ან/და არაკანონიერი მიზნის მისაღწევად.

წინამდებარე ხელშეკრულებით გათვალისწინებული მოვალეობების შესრულების დროს, მხარეები, მათთან აფილირებული პირები, თანამშრომლები ან/და შუამავლები არ განახორციელებენ მოქმედებას, რომელიც მოქმედი კანონმდებლობით კვალიფიცირებული იქნება, როგორც ქრთამის აღება/მიცემა, კომერციული მოსყიდვა, ასევე სხვა მოქმედება, რომელიც არღვევს კანონმდებლობას და საერთაშორისო სამართლებრივ აქტებს, რომლებიც მიმართულია კანონსაწინააღმდეგო გზით შემოსავლების გათეთრების წინააღმდეგ.

წინამდებარე ხელშეკრულების ყოველი მხარე უარს აცხადებს მეორე მხარის თანამშრომლების რაიმე სახით სტიმულირებაზე, მათ შორის მათთვის ფულადი სახსრების, საჩუქრების გადაცემის, მათთვის უსასყიდლო მომსახურების გაწევის ან რაიმე სხვა გზით, რომელიც აღნიშნულ პუნქტში არაა მითითებული და რომელიც მეორე მხარის თანამშრომელს აყენებს გარკვეულ დამოკიდებულ პოზიციაში და მიმართულია აღნიშნული თანამშრომლის მიერ რაიმე სახის მოქმედების განხორციელებისათვის მისი მასტიმულირებელი მხარის სასარგებლოდ.

 „დამკვეთი“ იტოვებს უფლებას, რომ მეორე მხარის მიერ ჩადენილი არაკანონიერი მოქმედებების ან/და წინამდებარე ხელშეკრულების ანტიკორუფციული პირობების დარღვევის შემთხვევაში მოახდინოს: კონტრაქტორთან ურთიერთობაზე გარკვეული სახის შეზღუდვების დაწესება ან/და წინამდებარე კონტრაქტის შეწყვეტა.

მხარეების აცხადებენ, რომ განახორციელებენ ყველა საჭირო მოქმედებას წინამდებარე ხელშეკრულების ანტიკორუფციული პირობების დარღვევების შესაბამისად გამოსაძიებლად და გაატარებენ ეფექტურ ღონისძიებებს გართულებებისა და კონფლიქტური სიტუაციების თავიდან ასაცილებლად.

მხარეები გარანტიას იძლევიან, რომ დაიცავენ სრულ კონფიფენციალურობას წინამდებარე ხელშეკრულებით გათვალისწინებული ანტიკორუფციული პირობების შესრულების დროს და ასევე მიმართავენ ყველა ღონეს, რათა გამოირიცხოს ნეგატიური შედეგები დარღვევეის შესახებ შეტყობინების განმახორციელებელი მხარის მიმართ, ასევე აღნიშნული მხარის თანამშრომლების მიმართ, რომლებმაც შეატობინეს დარღვევის ფაქტის შესახებ.

**დანართი № 2**

**მონაწილე კომპანიის იურიდიული სტატუსის დასადგენად საჭირო დოკუმენტაცია**

* ამონაწერი საჯარო რეესტრიდან (განახლებული ვერსია);
* რეკვიზიტები: ფაქტობრივი და იურიდიული მისამართი, საკონტაქტო პირის ტელეფონის ნომერი, ელ.ფოსტის მისამართი, საბანკო რეკვიზიტები;
* ინფორმაცია კომპანიის გამოცდილების შესახებ (სადრენაჟო და სანიაღვრე კონსტრუქციების მშენებლობის პროექტებში მონაწილეობაზე)
* კომპანიის საკუთრებაში არსებული მატერიალურ-ტექნიკური ბაზის მონაცემები.